આપને તારા અંતરનો એક તાર            બીજું હું કાંઈ ન માગું            સુણજે આટલો આર્ત તણો પોકાર           બીજું હું કાંઈ ન માગું            તુંબડું મારું પડ્યું નકામું           કોઈ જુએ નહિ એના સામું           બાંધી તારા અંતરનો ત્યાં તાર           પછી મારી ધૂન જગાવું            સુણજે આટલો આર્ત તણો પોકાર           બીજું હું કાંઈ ન માગું            એકતારો મારો ગુંજશે મીઠું           દેખશે વિશ્વ રહ્યું જે અદીઠું           ગીતની રેલશે એક અખંડિત ધાર           એમાં થઈ મસ્ત હું રાચું            આપને તારા અંતરનો એક તાર            બીજું હું કાંઈ ન માગું - ભાનુભાઈ વ્યાસ ‘બાદરાયણ’